CELEX: 31982R3461
Language: el
Date: 1982-12-21 00:00:00
Title: Κανονισμός (EOK) αριθ. 3461/82 τού Συμβουλίου τής 21ης Δεκεμβρίου 1982 περί τροποποιήσεως τού κανονισμού (EOK) αριθ. 2925/78 σχετικά μέ τήν περίοδο αναστολής εφαρμογής τού όρου τιμών στόν οποίο υπόκειται η εισαγωγή στήν Κοινότητα ορισμένων εσπεριδοειδών καταγωγής Ισπανίας

Avis juridique important

|

31982R3461

Κανονισμός (EOK) αριθ. 3461/82 τού Συμβουλίου τής 21ης Δεκεμβρίου 1982 περί τροποποιήσεως τού κανονισμού (EOK) αριθ. 2925/78 σχετικά μέ τήν περίοδο αναστολής εφαρμογής τού όρου τιμών στόν οποίο υπόκειται η εισαγωγή στήν Κοινότητα ορισμένων εσπεριδοειδών καταγωγής Ισπανίας  

Επίσημη Εφημερίδα αριθ. L 365 της 24/12/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3461/82 ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  περί τροποποιήσεως του κανονισμού (ΕΟΚ) αριθ. 2925/78 σχετικά με την περίοδο αναστολής εφαρμογής του όρου τιμών στον οποίο υπόκειται η εισαγωγή στην Κοινότητα ορισμένων εσπεριδοειδών καταγωγής Ισπανίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ο κανονισμός (ΕΟΚ) αριθ. 2925/78 (2), όπως τροποποιήθηκε τελευταία από τον κανονισμό (ΕΟΚ) αριθ. 3589/81 (3), ανέστειλε μέχρι τις 31 Δεκεμβρίου 1982 την εφαρμογή του άρθρου 7 παράγραφοι 2 και 3 του παραρτήματος Ι υπόψη: συμφωνίας μεταξύ της Ευρωπαϊκής Οικονομικής Κοινότητας και της Ισπανίας (4) για ορισμένα νωπά εσπεριδοειδή των διακρίσεων 08.02 Α Ι και ex Β του Κοινού Δασμολογίου, καθώς και την εφαρμογή του κανονισμού (ΕΟΚ) αριθ. 2047/70 του Συμβουλίου της 13ης Οκτωβρίου 1970, περί των εισαγωγών εσπεριδοειδών καταγωγής Ισπανίας (5)·  ότι οι όροι που οδήγησαν στην αναστολή αυτή πληρούνται πάντα· ότι πρέπει, ως εκ τούτου, να παραταθεί η εν λόγω αναστολή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία που αναφέρεται στο δεύτερο εδάφιο του άρθρου 3 του κανονισμού (ΕΟΚ) αριθ. 2925/78 αντικαθίσταται από την ημερομηνία 31 Δεκεμβρίου 1983.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) Γνώμη που διατυπώθηκε στις 17 Δεκεμβρίου 1982 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. L 350 της 14. 12. 1978, σ. 4.  (3) ΕΕ αριθ. L 361 της 16. 12. 1981, σ. 1.  (4) ΕΕ αριθ. L 182 της 16. 8. 1970, σ. 4.  (5) ΕΕ αριθ. L 228 της 15. 10. 1970, σ. 2.